title: 2018 m. lapkričio 13 d. Komisijos įgyvendinimo reglamentas (ES) 2018/1711, kuriuo dėl Indijos eksportuojantiems gamintojams suteiktų išimčių taikymo datos iš dalies keičiamas Tarybos įgyvendinimo reglamentas (ES) Nr. 1371/2013

text:
14.11.2018

                  LT

                  Europos Sąjungos oficialusis leidinys

                  L 286/12

         KOMISIJOS ĮGYVENDINIMO REGLAMENTAS (ES) 2018/1711
         2018 m. lapkričio 13 d.
         kuriuo dėl Indijos eksportuojantiems gamintojams suteiktų išimčių taikymo datos iš dalies keičiamas Tarybos įgyvendinimo reglamentas (ES) Nr. 1371/2013
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 11 straipsnio 3 dalį, 13 straipsnio 4 dalį ir 14 straipsnio 3 dalį,
         pasikonsultavusi su valstybėmis narėmis,
         kadangi:
         1.   GALIOJANČIOS PRIEMONĖS

                     (1)

                     2011 m. rugpjūčio 9 d., atlikus antidempingo tyrimą, Taryba Įgyvendinimo reglamentu (ES) Nr. 791/2011 (2) tam tikriems importuojamiems Kinijos Liaudies Respublikos (toliau – KLR) kilmės tinkliniams stiklo pluošto audiniams nustatė galutinį 62,9 % antidempingo muitą.

                     (2)

                     2012 m. liepos 24 d., atlikus vengimo tyrimą pagal Tarybos reglamento (EB) Nr. 1225/2009 (3) (toliau – pagrindinis reglamentas) 13 straipsnį, Taryba Įgyvendinimo reglamentu (ES) Nr. 672/2012 (4) išplėtė priemonių taikymo sritį tam tikriems iš Malaizijos siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Malaizijos kilmės.

                     (3)

                     2013 m. sausio 16 d., atlikus vengimo tyrimą pagal pagrindinio reglamento 13 straipsnį, Taryba Įgyvendinimo reglamentu (ES) Nr. 21/2013 (5) išplėtė priemonių taikymo sritį tam tikriems iš Taivano ir Tailando siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Taivano ir Tailando kilmės.

                     (4)

                     2013 m. gruodžio 20 d., atlikus vengimo tyrimą pagal pagrindinio reglamento 13 straipsnį, Taryba Įgyvendinimo reglamentu (ES) Nr. 1371/2013 (6) išplėtė priemonių taikymo sritį tam tikriems iš Indijos ir Indonezijos siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Indijos ir Indonezijos kilmės, ir „Montex Glass Fibre Industries Pvt. Ltd.“ atleido nuo muito taikymo. Vadovaujantis Įgyvendinimo reglamento (ES) Nr. 1371/2013 1 straipsnio 3 dalimi, visam nagrinėjamojo produkto (išskyrus „Montex Glass Fibre Industries Pvt. Ltd.“ gaminamo produkto) importui, kuriam anksčiau Komisijos reglamentu (ES) Nr. 322/2013 (7), kuriuo inicijuojamas priemonių vengimo tyrimas, nustatytas registravimo reikalavimas, taikomas muitas.

                     (5)

                     2014 m. sausio 21 d.„Pyrotek Incorporated“ – Šiaurės Amerikos bendrovė, kurios gamyklų ar prekybos atstovybių yra įvairiose šalyse, įskaitant Sąjungos valstybes nares, pagal pagrindinio reglamento 11 straipsnio 4 dalį paprašė netaikyti išplėstųjų priemonių bendrovei „Pyrotek India Pvt. Ltd.“, kuri yra Indijos eksportuojantis gamintojas.

                     (6)

                     Atsakydama į Komisijos klausimyną, „Pyrotek India Pvt Ltd.“ nurodė nagrinėjamąjį produktą eksportavusi laikotarpiu, kai buvo atliekamas priemonių vengimo tyrimas, po kurio priemonių taikymas buvo išplėstas Indijai, t. y. nuo 2012 m. balandžio 1 d. iki 2013 m. kovo 31 d. Todėl „Pyrotek India Pvt Ltd.“ neatitiko pagrindinio reglamento 11 straipsnio 4 dalyje nurodytų sąlygų. Vis dėlto prašyme pateikta pakankamai įrodymų, pagrindžiančių priemonių, kurių taikymas išplėstas Indijai pagal pagrindinio reglamento 11 straipsnio 3 dalį ir 13 straipsnio 4 dalį, dalinės tarpinės peržiūros inicijavimą.

                     (7)

                     2014 m. rugsėjo 23 d. Komisija inicijavo dalinę tarpinę peržiūrą pagal pagrindinio reglamento 11 straipsnio 3 dalį ir 13 straipsnio 4 dalį. Atlikdama šią dalinę tarpinę peržiūrą, Komisija nustatė, kad „Pyrotek India Pvt. Ltd.“ buvo tikroji nagrinėjamojo produkto gamintoja, nes savo gamybą pradėjo 2011 m. rugpjūčio mėn., ir nevengė priemonių.

                     (8)

                     2015 m. rugsėjo 10 d., atlikus tyrimą pagal pagrindinio reglamento 11 straipsnio 3 dalį ir 13 straipsnio 4 dalį, Komisija Įgyvendinimo reglamentu (ES) 2015/1507 (8) tam tikrus Indijos gamintojus, įskaitant „Pyrotek India Pvt. Ltd.“ atleido nuo išplėstojo muito, taikytino iš Indijos siunčiamam importuojamam nagrinėjamam produktui, deklaruojamam arba nedeklaruojamam kaip Indijos kilmės. Taigi „Pyrotek India Pvt. Ltd.“ buvo atleista nuo išplėstųjų priemonių taikymo eksportui į Sąjungą nuo tos datos.

                     (9)

                     2017 m. lapkričio 6 d., atlikus priemonių galiojimo termino peržiūrą pagal pagrindinio reglamento 11 straipsnio 2 dalį, Komisija Įgyvendinimo reglamentu (ES) 2017/1993 (9) tam tikriems importuojamiems KLR kilmės tinkliniams stiklo pluošto audiniams nustatė galutinį antidempingo muitą, kurio taikymas išplėstas iš Indijos, Indonezijos, Malaizijos, Taivano ir Tailando siunčiamiems tam tikriems importuojamiems tinkliniams stiklo pluošto audiniams, deklaruojamiems arba nedeklaruojamiems kaip šių šalių kilmės.

               2.   TYRIMO DĖL ATLEIDIMO NUO PRIEMONIŲ ATNAUJINIMAS

                     (10)

                     Kaip išdėstyta 6 konstatuojamojoje dalyje, Komisija nustatė, kad „Pyrotek India Pvt. Ltd.“ buvo tikroji nagrinėjamojo produkto gamintoja, nes savo gamybą pradėjo 2011 m. rugpjūčio mėn., ir nevengė priemonių. Todėl Komisija nusprendė iš dalies atnaujinti tyrimą dėl atleidimo nuo priemonių.

                     (11)

                     2018 m. gegužės 18 d. Komisija inicijavo dalinį tyrimo dėl atleidimo nuo priemonių atnaujinimą dėl importuojamų KLR kilmės arba siunčiamų iš Indijos, deklaruojamų arba nedeklaruojamų kaip Indijos kilmės tinklinių stiklo pluošto audinių, kurių akutės ilgis ir plotis yra didesni nei 1,8 mm, o svoris didesnis nei 35 g/m2, išskyrus stiklo pluošto diskus, kurių KN kodai šiuo metu yra ex 7019 51 00 ir ex 7019 59 00. Komisija Europos Sąjungos oficialiajame leidinyje paskelbė pranešimą apie inicijavimą (10) (toliau – pranešimas apie inicijavimą).

                     (12)

                     Pranešime apie inicijavimą Komisija nurodė, kad atnaujinus tyrimą buvo vertinama tik tai, ar būtų tikslinga išplėsti atleidimo nuo priemonių taikymo laikotarpį, kad būtų įtrauktas 2013 m. gruodžio 21 d.–2015 m. rugsėjo 10 d. laikotarpis.

                     (13)

                     Pranešime apie inicijavimą Komisija taip pat paragino suinteresuotąsias šalis pranešti apie save, kad galėtų dalyvauti tyrime. Ji konkrečiai pranešė „Pyrotek India Pvt. Ltd.“, Sąjungos pramonei ir kitoms suinteresuotosioms šalims, kurios, kaip žinoma, yra susijusios su tyrimo dėl atleidimo nuo priemonių inicijavimu, ir paragino juos dalyvauti tyrime.

                     (14)

                     Suinteresuotosios šalys turėjo galimybę per pranešime apie inicijavimą nustatytą terminą raštu pareikšti nuomonę Komisijai ir (arba) prekybos bylą nagrinėjančiam pareigūnui ir prašyti būti išklausytoms.

               3.   NAGRINĖJAMASIS PRODUKTAS

                     (15)

                     Šiame tyrime nagrinėjamas produktas – KLR kilmės tinkliniai stiklo pluošto audiniai, kurių akutės ilgis ir plotis yra didesni nei 1,8 mm, o svoris didesnis nei 35 g/m2, išskyrus stiklo pluošto diskus, arba siunčiami iš Indijos, deklaruojami arba nedeklaruojami kaip Indijos kilmės, kurių KN kodai šiuo metu yra ex 7019 51 00 ir ex 7019 59 00 (TARIC kodai 7019510014, 7019590014).

               4.   TYRIMAS

         a)   Tyrimo aprėptis

                     (16)

                     Tyrime vertinama tik tai, ar būtų tikslinga išplėsti atleidimo nuo priemonių taikymo laikotarpį, kad būtų įtrauktas 2013 m. gruodžio 21 d. – 2015 m. rugsėjo 10 d. laikotarpis.

               b)   „Pyrotek India Pvt. Ltd.“

                     (17)

                     „Pyrotek India Pvt. Ltd.“ yra JAV įsikūrusios tarptautinės grupės „Pyrotek“ patronuojamoji Indijos bendrovė. „Pyrotek“ grupė tiekia įvairias medžiagas ir priemones metalo ir aliuminio pramonei.

                     (18)

                     Pareiškėjas gamina peržiūrimąjį produktą savo gamykloje Čenajuje, Indijoje, ir parduoda jį susijusioms bendrovėms Sąjungoje. Susijusios bendrovės Sąjungoje daugeliu atvejų toliau perdirba peržiūrimąjį produktą ir parduoda galutinį produktą galutiniams vartotojams.

               c)   Tyrimo išvados

                     (19)

                     Primenama, kad Komisija ankstesnėje dalinėje tarpinėje peržiūroje (11) nustatė, kad „Pyrotek India Pvt. Ltd.“ yra tikroji nagrinėjamojo produkto gamintoja ir nevengia priemonių.

                     (20)

                     Kaip nustatyta 6 konstatuojamojoje dalyje, „Pyrotek India Pvt. Ltd.“ eksportavo nagrinėjamąjį produktą vengimo tyrimo, po kurio priemonių taikymas buvo išplėstas Indijai, laikotarpiu, t. y. 2012 m. balandžio 1 d.–2013 m. kovo 31 d., ir mokėjo į Sąjungą eksportuojamo produkto antidempingo muitą pagal Įgyvendinimo reglamentą (ES) Nr. 1371/2013.

                     (21)

                     Kaip nustatyta 11 konstatuojamojoje dalyje, 2015 m. rugsėjo 10 d. Įgyvendinimo reglamentu (ES) 2015/1507 „Pyrotek India Pvt. Ltd.“ buvo atleista nuo išplėstųjų priemonių taikymo eksportui į Sąjungą nuo 2015 m. rugsėjo 11 d. Tačiau šios išimties taikymo pradžios data neapėmė laikotarpio iki šios datos; tuo laikotarpiu „Pyrotek India Pvt. Ltd.“ turėjo mokėti antidempingo muitą eksportui į Europos Sąjungą.

                     (22)

                     Komisija iš naujo įvertino padėtį ir nustatė, kad „Pyrotek India Pvt. Ltd.“ eksportui į Sąjungą 2013 m. gruodžio 21 d. – 2015 m. rugsėjo 10 d. laikotarpiu turėtų būti netaikomas priemonių vengimo muitas.

                     (23)

                     Nei viena suinteresuotoji šalis nepranešė apie save per pranešime apie inicijavimą nustatytą laikotarpį. Taip pat nei viena suinteresuotoji šalis nepareiškė savo nuomonės raštu ar nepaprašė būti išklausyta dalyvaujant Komisijai ar prekybos bylas nagrinėjančiam pareigūnui.

                     (24)

                     Todėl Komisija mano, kad būtų tikslinga „Pyrotek India Pvt. Ltd.“ atleisti nuo priemonių. Ši išimtis turėtų būti taikoma 2013 m. gruodžio 21 d. – 2015 m. rugsėjo 10 d. laikotarpiui pagal pagrindinio reglamento 11 straipsnio 3 dalį.

                     (25)

                     Todėl Įgyvendinimo reglamentas (ES) Nr. 1371/2013 turėtų būti iš dalies pakeistas, kad būtų patikslinta, jog „Montex Glass Fibre Industries Pvt. Ltd.“ ir „Pyrotek India Pvt. Ltd.“ suteiktos išimtys taikomos nuo Įgyvendinimo reglamento (ES) Nr. 1371/2013 įsigaliojimo dienos, t. y. nuo 2013 m. gruodžio 21 d., iki Įgyvendinimo reglamento (ES) 2015/1507 įsigaliojimo dienos, t. y. 2015 m. rugsėjo 11 d. Įgyvendinimo reglamento (ES) Nr. 1371/2013 1 straipsnio 2 dalis turėtų būti atitinkamai iš dalies pakeista.

                     (26)

                     Be to, remiantis „Pyrotek India Pvt. Ltd.“ po faktų atskleidimo pateiktomis pastabomis, Komisija mano esant tikslinga paaiškinti, kad dėl visų antidempingo muitų, sumokėtų dėl „Pyrotek India Pvt. Ltd.“ gaminamo ir Komisijos reglamentu (ES) Nr. 322/2013 nustatytu registravimo laikotarpiu į Sąjungą importuoto nagrinėjamojo produkto, taip pat turėtų būti galima teikti prašymus atsisakyti juos išieškoti arba grąžinti.

                     (27)

                     Todėl tikslinga Europos Parlamento ir Tarybos reglamento (ES) Nr. 952/2013 (12) 121 straipsnio 1 dalyje nurodytą terminą pratęsti iki 2019 m. rugsėjo 1 d. siekiant užtikrinti, kad nacionalinės muitinės nepagrįstai sumokėtus muitus grąžintų arba atsisakytų juos išieškoti pagal taikytinus muitinės teisės aktus tais atvejais, kai toje dalyje nustatyti terminai baigėsi iki šio reglamento taikymo pradžios dienos.

               5.   PROCEDŪRA

                     (28)

                     Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 1371/2013 iš dalies keičiamas taip:

                        1)

                        1 straipsnio 2 dalis pakeičiama taip:

                           „2.   „Montex Glass Fibre Industries Pvt. Ltd.“ ir „Pyrotek India Pvt. Ltd.“ atleidžiamos nuo priemonių, jeigu valstybių narių muitinėms pateikiama galiojanti komercinė sąskaita faktūra, kuri turi atitikti šio reglamento priede išdėstytus reikalavimus. Nepateikus tokios sąskaitos faktūros taikomas 1 dalyje nustatytas antidempingo muitas.
                           „Montex Glass Fibre Industries Pvt. Ltd.“ ir „Pyrotek India Pvt. Ltd.“ suteiktos išimtys taikomos nuo 2013 m. gruodžio 21 d.“

                        2)

                        1 straipsnio 4 dalis pakeičiama taip:

                           „4.   Jeigu nenurodyta kitaip, taikomos galiojančios muitus reglamentuojančios nuostatos. Europos Parlamento ir Tarybos reglamento (ES) Nr. 952/2013 (*1) 121 straipsnio 1 dalyje nurodytas laikotarpis dėl „Montex Glass Fibre Industries Pvt. Ltd.“ ir „Pyrotek India Pvt. Ltd.“ pateiktų prašymų atsisakyti išieškoti muitus ar prašymų grąžinti muitus pagal taikytinus muitinės teisės aktus pratęsiamas iki 2019 m. rugsėjo 1 d., kad apimtų nagrinėjamojo produkto importui taikomo antidempingo muito grąžinimą ar atsisakymą išieškoti 2013 m. gruodžio 21 d. – 2015 m. rugsėjo 10 d. laikotarpiu arba Reglamento (ES) Nr. 322/2013 2 straipsnyje nustatytu registravimo laikotarpiu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas yra privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 13 d.

                  Komisijos vardu

                  Pirmininkas

               Jean-Claude JUNCKER

            (1)  OL L 176, 2016 6 30, p. 21 su paskutiniais pakeitimais, padarytais Reglamentu (ES) 2018/825 (OL L 143, 2018 6 7, p. 1).

            (2)  2011 m. rugpjūčio 3 d. Tarybos įgyvendinimo reglamentas (ES) Nr. 791/2011, kuriuo nustatomas galutinis antidempingo muitas ir laikinojo muito, nustatyto tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, galutinis surinkimas (OL L 204, 2011 8 9, p. 1).

            (3)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51) su paskutiniais pakeitimais, padarytais Europos Parlamento ir Tarybos reglamentu (ES) Nr. 37/2014 (OL L 18, 2014 1 21, p. 1) (pakeistas Reglamentu (ES) 2016/1036 su paskutiniais pakeitimais, padarytais Reglamentu (ES) 2018/825).

            (4)  2012 m. liepos 16 d. Tarybos įgyvendinimo reglamentas (ES) Nr. 672/2012, kuriuo galutinio antidempingo muito, nustatyto Įgyvendinimo reglamentu (ES) Nr. 791/2011 tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, taikymo sritis išplečiama tam tikriems iš Malaizijos siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Malaizijos kilmės (OL L 196, 2012 7 24, p. 1).

            (5)  2013 m. sausio 10 d. Tarybos įgyvendinimo reglamentas (ES) Nr. 21/2013, kuriuo galutinio antidempingo muito, nustatyto Įgyvendinimo reglamentu (ES) Nr. 791/2011 tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, taikymo sritis išplečiama tam tikriems iš Taivano ir Tailando siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Taivano ir Tailando kilmės (OL L 11, 2013 1 16, p. 1).

            (6)  2013 m. gruodžio 16 d. Tarybos įgyvendinimo reglamentas (ES) Nr. 1371/2013, kuriuo galutinio antidempingo muito, nustatyto Įgyvendinimo reglamentu (ES) Nr. 791/2011 tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, taikymo sritis išplečiama tam tikriems iš Indijos ir Indonezijos siunčiamiems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Indijos ir Indonezijos kilmės (OL L 346, 2013 12 20, p. 20).

            (7)  2013 m. balandžio 9 d. Komisijos reglamentas (ES) Nr. 322/2013 dėl galimo antidempingo priemonių, nustatytų Tarybos įgyvendinimo reglamentu (ES) Nr. 791/2011 tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, vengimo importuojant tam tikrus iš Indijos ir Indonezijos siunčiamus tinklinius stiklo pluošto audinius, deklaruojamus kaip Indijos ir Indonezijos kilmės arba ne, tyrimo inicijavimo ir įpareigojimo registruoti tokius importuojamus produktus (OL L 101, 2013 4 10, p. 1).

            (8)  2015 m. rugsėjo 9 d. Komisijos įgyvendinimo reglamentas (ES) 2015/1507, kuriuo iš dalies keičiamas Tarybos įgyvendinimo reglamentas (ES) Nr. 1371/2013, kuriuo galutinio antidempingo muito, nustatyto tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, taikymo sritis išplečiama iš, be kita ko, Indijos siunčiamam importuojamam produktui, deklaruojamam arba nedeklaruojamam kaip Indijos kilmės (OL L 236, 2015 9 10, p. 1).

            (9)  2017 m. lapkričio 6 d. Komisijos įgyvendinimo reglamentas (ES) 2017/1993, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, tam tikriems importuojamiems Kinijos Liaudies Respublikos kilmės tinkliniams stiklo pluošto audiniams nustatomas galutinis antidempingo muitas, kurio taikymas išplėstas iš Indijos, Indonezijos, Malaizijos, Taivano ir Tailando siunčiamiems tam tikriems importuojamiems tinkliniams stiklo pluošto audiniams, deklaruojamiems arba nedeklaruojamiems kaip Indijos, Indonezijos, Malaizijos, Taivano ir Tailando kilmės (OL L 288, 2017 11 7, p. 4).

            (10)  Pranešimas apie inicijavimą dėl antidempingo priemonių, taikomų tam tikriems importuojamiems Kinijos Liaudies Respublikos kilmės tinkliniams stiklo pluošto audiniams, kurių taikymas išplėstas iš Indijos siunčiamam importuojamam produktui, deklaruojamam arba nedeklaruojamam kaip Indijos kilmės (OL C 171, 2018 5 18, p. 10).

            (11)  Įgyvendinimo reglamento (ES) 2015/1507 12–16 konstatuojamosios dalys.

            (12)  2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas Sąjungos muitinės kodeksas (OL L 269, 2013 10 10, p. 1).

            (*1)  OL L 269, 2013 10 10, p. 1.“


title: 2018 m. lapkričio 26 d. Komisijos įgyvendinimo reglamentas (ES) 2018/1878, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Scrumbie de Dunăre afumată“ (SGN))

text:
3.12.2018

                  LT

                  Europos Sąjungos oficialusis leidinys

                  L 307/22

         KOMISIJOS ĮGYVENDINIMO REGLAMENTAS (ES) 2018/1878
         2018 m. lapkričio 26 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Scrumbie de Dunăre afumată“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Rumunijos paraiška įregistruoti pavadinimą „Scrumbie de Dunăre afumată“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Scrumbie de Dunăre afumată“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Scrumbie de Dunăre afumată“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.7 klasei „Šviežios žuvys, moliuskai bei vėžiagyviai ir jų produktai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 26 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 162, 2018 5 8, p. 28.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. lapkričio 29 d. Komisijos įgyvendinimo reglamentas (ES) 2018/1879, kuriuo dėl konkurso tvarka parduodamų nugriebtų pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080

text:
3.12.2018

                  LT

                  Europos Sąjungos oficialusis leidinys

                  L 307/23

         KOMISIJOS ĮGYVENDINIMO REGLAMENTAS (ES) 2018/1879
         2018 m. lapkričio 29 d.
         kuriuo dėl konkurso tvarka parduodamų nugriebtų pieno miltelių atvežimo į sandėlį datos iš dalies keičiamas Įgyvendinimo reglamentas (ES) 2016/2080
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
         atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį,
         kadangi:

                     (1)

                     kad būtų nustatytas nugriebto pieno miltelių, kuriems taikoma Komisijos įgyvendinimo reglamentu (ES) 2016/2080 (3) numatyta konkurso tvarka, kiekis, to reglamento 1 straipsnyje nustatytas terminas, iki kurio nugriebto pieno milteliai turėjo būti atvežti į valstybės sandėlius;

                     (2)

                     atsižvelgiant į dabartinę padėtį pieno ir pieno produktų rinkoje, susidariusią dėl iki įprasto lygio pakilusių kainų ir didelio intervencinių atsargų kiekio, tikslinga pakeisti atvežimo į sandėlį datą ir pardavimui skirti papildomą nugriebto pieno miltelių kiekį;

                     (3)

                     todėl Įgyvendinimo reglamentas (ES) 2016/2080 turėtų būti atitinkamai iš dalies pakeistas;

                     (4)

                     siekiant, kad nugriebto pieno miltelius būtų galima nedelsiant parduoti, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

                     (5)

                     šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/2080 1 straipsnyje data „2016 m. rugpjūčio 1 d.“ pakeičiama data „2018 m. sausio 1 d.“

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 29 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL L 206, 2016 7 30, p. 71.

            (3)  2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka (OL L 321, 2016 11 29, p. 45).


title: 2018 m. lapkričio 30 d. Komisijos įgyvendinimo reglamentas (ES) 2018/1880, kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais

text:
3.12.2018

                  LT

                  Europos Sąjungos oficialusis leidinys

                  L 307/24

         KOMISIJOS ĮGYVENDINIMO REGLAMENTAS (ES) 2018/1880
         2018 m. lapkričio 30 d.
         kuriuo iš dalies keičiamas Reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1992 m. spalio 19 d. Tarybos direktyvą 92/83/EEB dėl akcizų už alkoholį ir alkoholinius gėrimus struktūrų suderinimo (1), ypač į jos 27 straipsnio 4 dalį,
         kadangi:

                     (1)

                     Direktyvos 92/83/EEB 27 straipsnio 1 dalies a punkte reikalaujama, kad valstybės narės neapmokestintų akcizais alkoholio, kuris buvo visiškai denatūruotas pagal bet kurios valstybės narės reikalavimus, jeigu apie tuos reikalavimus buvo tinkamai pranešta ir jie buvo patvirtinti pagal to straipsnio 3 ir 4 dalyse nustatytas sąlygas;

                     (2)

                     kiekvienoje valstybėje narėje visiškam etilo alkoholio denatūravimui pagal Direktyvos 92/83/EEB 27 straipsnio 1 dalies a punktą naudojami denatūrantai yra nurodyti Komisijos reglamento (EB) Nr. 3199/93 (2) priede;

                     (3)

                     2018 m. birželio 6 d. Čekija pranešė Komisijai apie denatūrantus, kuriuos ketina naudoti visiškam alkoholio denatūravimui pagal tos direktyvos 27 straipsnio 1 dalies a punktą;

                     (4)

                     2018 m. liepos 4 d. Komisija tą pranešimą perdavė kitoms valstybėms narėms;

                     (5)

                     prieštaravimų Komisija negavo;

                     (6)

                     todėl Reglamentas (EB) Nr. 3199/93 turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka Akcizų komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 3199/93 priedas pakeičiamas šio reglamento priedo tekstu.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. lapkričio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 316, 1992 10 31, p. 21.

            (2)  1993 m. lapkričio 22 d. Komisijos reglamentas (EB) Nr. 3199/93 dėl visiško etilo alkoholio denatūravimo procedūrų tarpusavio pripažinimo atleidimo nuo akcizų tikslais (OL L 288, 1993 11 23, p. 12).

            PRIEDAS

                     „PRIEDAS
                     Visiškam alkoholio denatūravimui leidžiamų naudoti produktų ir jų Cheminių medžiagų santrumpų tarnybos (CAS) registro numerių sąrašas

                                 Acetonas

                                 CAS Nr. 67-64-1

                                 Denatonio benzoatas

                                 CAS Nr. 3734-33-6

                                 Etanolis

                                 CAS Nr. 64-17-5

                                 Etil-tret-butilo eteris

                                 CAS Nr. 637-92-3

                                 Fluoresceinas

                                 CAS Nr. 2321-07-5

                                 Benzinas (įskaitant bešvinį benziną)

                                 CAS Nr. 86290-81-5

                                 Izopropilo alkoholis

                                 CAS Nr. 67-63-0

                                 Žibalas

                                 CAS Nr. 8008-20-6

                                 Valytas žibalas

                                 CAS Nr. 64742-47-8 ir 64742-48-9

                                 Metanolis

                                 CAS Nr. 67-56-1

                                 Metiletilketonas (2-butanonas)

                                 CAS Nr. 78-93-3

                                 Metilizobutilketonas

                                 CAS Nr. 108-10-1

                                 Metileno mėlynasis (52015)

                                 CAS Nr. 61-73-4

                                 Solventnafta

                                 CAS Nr. 92062-36-7

                                 Terpentino spiritas

                                 CAS Nr. 8006-64-2

                                 Techninis benzinas

                                 CAS Nr. 92045-57-3

                           Terminas „absoliutusis etanolis“ šiame priede vartojamas ta pačia reikšme kaip ir Tarptautinės teorinės ir taikomosios chemijos sąjungos vartojamas terminas „absoliutusis alkoholis“.
                     Visose valstybėse narėse į denatūruotą alkoholį galima pridėti dažiklio, taip suteikiant jam būdingą spalvą, pagal kurią produktas lengvai atpažįstamas.
                     I.   Belgijoje, Bulgarijoje, Čekijoje, Danijoje, Vokietijoje, Estijoje, Airijoje, Graikijoje, Ispanijoje, Prancūzijoje, Italijoje, Kipre, Latvijoje, Lietuvoje, Liuksemburge, Vengrijoje, Maltoje, Nyderlanduose, Austrijoje, Lenkijoje, Portugalijoje, Rumunijoje, Slovėnijoje, Slovakijoje ir Suomijoje taikoma bendra visiško alkoholio denatūravimo procedūra:

                     Hektolitrui absoliučiojo etanolio:

                                 —

                                 1,0 litras izopropilo alkoholio,

                                 —

                                 1,0 litras metiletilketono,

                                 —

                                 1,0 gramas denatonio benzoato.

                           II.   Didesnė denatūrantų koncentracija taikant bendrą visiško alkoholio denatūravimo procedūrą leidžiama šiose valstybėse narėse:

                        Jungtinėje Karalystėje.

                     Hektolitrui absoliučiojo etanolio:

                                 —

                                 3,0 litrai izopropilo alkoholio,

                                 —

                                 3,0 litrai metiletilketono,

                                 —

                                 1,0 gramas denatonio benzoato.

                        Kroatijoje

                     Hektolitrui absoliučiojo etanolio:
                     Ne mažiau kaip:

                                 —

                                 1,0 litras izopropilo alkoholio,

                                 —

                                 1,0 litras metiletilketono,

                                 —

                                 1,0 gramas denatonio benzoato.

                        Švedijoje

                     Hektolitrui absoliučiojo etanolio:

                                 —

                                 1,0 litras izopropilo alkoholio,

                                 —

                                 2,0 litrai metiletilketono,

                                 —

                                 1,0 gramas denatonio benzoato.

                           III.   Papildomos visiško alkoholio denatūravimo procedūros taikomos šiose valstybėse narėse:

                        Čekijoje

                     Hektolitrui absoliučiojo etanolio:

                                 —

                                 0,4 litro solventnaftos,

                                 —

                                 0,2 litro žibalo,

                                 —

                                 0,1 litro techninio benzino.

                        Graikijoje

                     Denatūruojamas tik žemos kokybės alkoholis (distiliavimo likučiai), kurio koncentracija yra ne mažesnė kaip 93 % ir ne didesnė kaip 96 % tūrio.
                     Į hidratuoto alkoholio, kurio koncentracija yra 93 % tūrio, hektolitrą dedama šių medžiagų:

                                 —

                                 2,0 litrai metanolio,

                                 —

                                 1,0 litras terpentino spirito,

                                 —

                                 0,50 litro valyto žibalo,

                                 —

                                 0,40 gramo metileno mėlynojo.

                           20 °C temperatūroje nepakitusios būsenos galutinio produkto koncentracija yra 93 % tūrio.

                        Suomijoje (iki 2018 12 31)

                     Bet kuris toliau nurodytos sudėties mišinys hektolitrui absoliučiojo etanolio:

                                 1.

                                 2,0 litrai metiletilketono,
                                 3,0 litrai metilizobutilketono.

                                 2.

                                 2,0 litrai acetono,
                                 3,0 litrai metilizobutilketono.

               “


title: 2018 m. gruodžio 11 d. Komisijos įgyvendinimo reglamentas (ES) 2018/1957, kuriuo dėl leidimo naudoti narazino ir nikarbazino preparatą kaip mėsinių viščiukų pašarų priedą sąlygų (leidimo turėtojas – „Eli Lilly and Company Ltd“) iš dalies keičiamas Reglamentas (ES) Nr. 885/2010 (Tekstas svarbus EEE.)

text:
12.12.2018

                  LT

                  Europos Sąjungos oficialusis leidinys

                  L 315/23

         KOMISIJOS ĮGYVENDINIMO REGLAMENTAS (ES) 2018/1957
         2018 m. gruodžio 11 d.
         kuriuo dėl leidimo naudoti narazino ir nikarbazino preparatą kaip mėsinių viščiukų pašarų priedą sąlygų (leidimo turėtojas – „Eli Lilly and Company Ltd“) iš dalies keičiamas Reglamentas (ES) Nr. 885/2010
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     Komisijos reglamentu (ES) Nr. 885/2010 (2) leista dešimt metų naudoti narazino ir nikarbazino preparatą kaip mėsinių viščiukų pašarų priedą;

                     (3)

                     pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti šio preparato leidimo sąlygas pateikdamas prašymą pakeisti nurodytą 11 g/kg mikroelemento (raudonojo) kiekį į 4–11 g/kg. Kartu su prašymu buvo pateikti atitinkami jį pagrindžiantys duomenys;

                     (4)

                     2016 m. spalio 18 d. nuomonėje (3) Europos maisto saugos tarnyba (toliau – Tarnyba) padarė išvadą, kad mikroelemento (raudonojo) kiekio sumažinimas nuo 11 g/kg iki 4–11 g/kg priede nedaro poveikio priedo fizikinėms ir cheminėms bei biologinėms savybėms. Todėl ji priėjo prie išvados, kad atliktas priedo, kurio sudėtyje yra 11 g/kg mikroelemento (raudonojo), saugos ir veiksmingumo vertinimas vis dar galioja naujos sudėties priedui. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašaro priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     2018 m. liepos 10 d. bendrovė „Eli Lilly and Company Ltd.“ pagal Reglamento (EB) Nr. 1831/2003 13 straipsnio 3 dalį taip pat pateikė prašymą siūlydama pakeisti leidimo turėtojo pavadinimą. Pareiškėjo tvirtinimu, nuo 2018 m. balandžio 3 d. pirmiau minėto priedo rinkodaros teisių turėtoju turi būti laikoma bendrovė „Elanco GmbH“, kuri yra „Eli Lilly and Company Ltd.“ skyrius. Kartu su prašymu buvo pateikti atitinkami jį pagrindžiantys duomenys;

                     (6)

                     pasiūlytasis leidimo sąlygų pakeitimas dėl leidimo turėtojo pavadinimo yra tik administracinio pobūdžio, todėl nėra būtinybės iš naujo vertinti atitinkamo priedo. Tarnyba buvo informuota apie prašymą;

                     (7)

                     įvertinus narazino ir nikarbazinon preparatą su nauju mikroelemento (raudonojo) kiekiu nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos yra įvykdytos;

                     (8)

                     todėl Reglamentas (ES) Nr. 885/2010 turėtų būti atitinkamai iš dalies pakeistas;

                     (9)

                     kadangi saugos sumetimais nebūtina neatidėliotinai taikyti šiuo reglamentu padarytų pakeitimų, tikslinga nustatyti pereinamąjį laikotarpį, per kurį pašarų priedų narazino ir nikarbazino turimas atsargas, atitinkančias nuostatas, taikomas prieš šio reglamento įsigaliojimą, būtų galima toliau teikti rinkai ir naudoti tol, kol jos pasibaigs;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 885/2010 priedas iš dalies keičiamas taip:

                        a)

                        2 skiltyje žodžiai „Eli Lilly and Company Ltd“ pakeičiami žodžiais „Elanco GmbH“;

                        b)

                        4 skiltyje „Sudėtis, cheminė formulė, aprašymas, analizės metodas“, paantraštėje Priedo sudėtis prie žodžių „Mikroelementas (raudonasis):“ nurodytas kiekis „11 g/kg“ pakeičiamas į „4–11 g/kg“.

            2 straipsnis
            Turimas priedo atsargas, atitinkančias nuostatas, taikomas prieš šio reglamento įsigaliojimą, galima toliau teikti rinkai ir naudoti tol, kol jos pasibaigs.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 11 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2010 m. spalio 7 d. Komisijos reglamentas (ES) Nr. 885/2010 dėl leidimo naudoti narazino ir nikarbazino preparatą kaip mėsinių viščiukų pašarų priedą (leidimo turėtojas Eli Lilly and Company Ltd) ir kuriuo iš dalies keičiamas Reglamentas (EB) Nr. 2430/1999 (OL L 265, 2010 10 8, p. 5).

            (3)  EFSA Journal 2016; 14(11):4614.


title: 2019 m. vasario 1 d. Komisijos įgyvendinimo reglamentas (ES) 2019/162, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
4.2.2019

                  LT

                  Europos Sąjungos oficialusis leidinys

                  L 32/1

         KOMISIJOS ĮGYVENDINIMO REGLAMENTAS (ES) 2019/162
         2019 m. vasario 1 d.
         kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
         kadangi:

                     (1)

                     Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

                     (2)

                     Reglamento (EB) Nr. 1210/2003 IV priede išvardyti fiziniai ir juridiniai asmenys, įstaigos ar subjektai, susiję su buvusio prezidento Sadamo Huseino režimu, kuriems taikomas lėšų ir ekonominių išteklių įšaldymas ir draudimas naudotis lėšomis ar ekonominiais ištekliais;

                     (3)

                     2019 m. sausio 29 d. Jungtinių Tautų Saugumo Tarybos Sankcijų komitetas nusprendė pašalinti aštuonis įrašus iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

                     (4)

                     todėl Reglamento (EB) Nr. 1210/2003 III ir IV priedus reikėtų atitinkamai iš dalies pakeisti,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1210/2003 III priedas iš dalies keičiamas, kaip nurodyta šio reglamento I priede.

            2 straipsnis
            Reglamento (EB) Nr. 1210/2003 IV priedas iš dalies keičiamas, kaip nurodyta šio reglamento II priede.

            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 1 d.

                  Komisijos vardu

                  Pirmininko pavedimu

                  Užsienio politikos priemonių tarnybos vadovas

            (1)  OL L 169, 2003 7 8, p. 6.

            PRIEDAS I
            Iš Tarybos reglamento (EB) Nr. 1210/2003 III priedo išbraukiami šie įrašai:

                           „45.

                           GENERAL ESTABLISHMENT FOR HOSPITALITY AFFAIRS. Adresas: P.O. Box 240, Hay Al-Wihda, Al-Wathik Square, Baghdad, Iraq.“

                           „50.

                           GENERAL ESTABLISHMENT FOR TRAVEL AND TOURIST SERVICES. Adresas: P.O. Box 10028, Karrada, No. 19, Hay Al-Wadha, Mahala (904), Baghdad, Iraq.“

                           „93.

                           NATIONAL COMPUTER CENTRE. Adresas: P.O. Box 3267, Saadoun Nafoora Square, Baghdad, Iraq.“

                           „121.

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Adresas: P.O. Box 19036, Al Nahda Area, Baghdad, Iraq.“

                           „149.

                           STATE ENTERPRISE FOR RUBBER INDUSTRIES. Adresas: P.O. Box 71, Diwaniya, Iraq.“

                           „175.

                           STATE ORGANISATION FOR BUILDINGS (alias (a) STATE ORGANISATION OF BUILDING, (b) DESIGN AND STUDIES SECTION, (c) GENERAL ESTABLISHMENT OF BUILDINGS FOR CENTRAL REGION, (d) GENERAL ESTABLISHMENT OF BUILDINGS FOR NORTHERN REGION, (e) GENERAL ESTABLISHMENT OF BUILDINGS FOR SOUTHERN REGION). Adresai: (a) Museum Square, Karkh, Baghdad, Iraq; (b) Mosul, left side, near Al Hurya Bridge, P.O. Box 368, Baghdad, Iraq; (c) Karkh, Karadat Mariam, Baghdad, Iraq; (d) Maysan, Iraq.“

                           „189.

                           STATE ORGANISATION FOR TOURISM. Adresai: (a) P.O. Box 2387, Alwiyah, Saadoon St., Karrada Al Basra, Baghdad, Iraq; (b) Al-Masbah, near Al Fatih Square, Baghdad, Iraq.“

            PRIEDAS II
            Iš Tarybos reglamento (EB) Nr. 1210/2003 IV priedo išbraukiamas šis įrašas:

                           „94.

                           AL-HUDA STATE COMPANY FOR RELIGIOUS TOURISM (alias a) AL-HUDA FOR RELIGIOUS TOURISM COMPANY, b) AL-HODA STATE COMPANY FOR RELIGIOUS TOURISM, c) AL-HODA FOR RELIGIOUS TOURISM COMPANY). Adresas: Iraq.“


title: 2019 m. vasario 18 d. Komisijos įgyvendinimo reglamentas (ES) 2019/321 dėl tam tikrų prekių klasifikavimo Kombinuotojoje nomenklatūroje, kuriuo panaikinamas Įgyvendinimo reglamentas (ES) 2017/1232

text:
25.2.2019

                  LT

                  Europos Sąjungos oficialusis leidinys

                  L 55/4

         KOMISIJOS ĮGYVENDINIMO REGLAMENTAS (ES) 2019/321
         2019 m. vasario 18 d.
         dėl tam tikrų prekių klasifikavimo Kombinuotojoje nomenklatūroje, kuriuo panaikinamas Įgyvendinimo reglamentas (ES) 2017/1232
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra (KN) būtų taikoma vienodai, būtina patvirtinti priemones, susijusias su tam tikrų prekių klasifikavimu;

                     (2)

                     Komisijos įgyvendinimo reglamentu (ES) 2017/1232 (3) gaminys, pagamintas iš sferoidinio grafitinio ketaus (stipriojo ketaus, EN-GJS-500–7), buvo suklasifikuotas kaip kiti lietiniai gaminiai iš kaliojo ketaus priskiriant KN kodą 7325 99 10;

                     (3)

                     Įgyvendinimo reglamentu (ES) 2017/1232 nustatytas klasifikavimas buvo grindžiamas Kombinuotosios nomenklatūros paaiškinimų KN kodo 7307 19 10 paaiškinimais, kuriuose apibrėžtas kalusis ketus ir pagal kuriuos žodis „kalusis“ apima sferoidinį grafitinį ketų;

                     (4)

                        Profit Europe (4) sujungtose bylose C-397/17 ir C-398/17 Teisingumo Teismas nusprendė, kad lietinės vamzdžių ar vamzdelių jungiamosios detalės iš sferoidinio grafitinio ketaus turi būti priskiriamos 7307 19 90 subpozicijai;

                     (5)

                     Teisingumo Teismo sprendimas buvo grindžiamas išvada, kad sferoidinis grafitinis ketus ir kalusis ketus skiriasi savo sudėtimi ir gamybos metodu ir nors sferoidinio grafitinio ketaus savybės yra panašios į kaliojo ketaus (EN-GJM) savybes, ketaus klasifikacijoje sferoidinis grafitinis ketus sudaro atskirą kategoriją (EN-GJS);

                     (6)

                     Teisingumo Teismas padarė išvadą, kad tuose paaiškinimuose teigiant, kad žodis „kalusis“ apima sferoidinį grafitinį ketų, kaliojo ketaus sąvoka praplečiama taip, kad ji apima kitą ketaus kategoriją, todėl į juos reikėtų neatsižvelgti;

                     (7)

                     Teisingumo Teismo sprendimas pagal analogiją taikomas produktui, kuris patenka į Įgyvendinimo reglamento (ES) 2017/1232 taikymo sritį, nes tas produktas atitinka EN-GJS-500–7 standartą ir jo kaip gaminio iš kaliojo ketaus klasifikavimas buvo grindžiamas Kombinuotosios nomenklatūros paaiškinimų KN kodo 7307 19 10 paaiškinimais, o jie, kaip nustatė Teisingumo Teismas, keičia KN 7307 19 10 subpozicijos aprėptį;

                     (8)

                     todėl gaminio, kuriam taikomas Įgyvendinimo reglamentas (ES) 2017/1232, klasifikavimas neatitinka Teisingumo Teismo sprendime sujungtose bylose C-397/17 ir C-398/17 pateiktų išvadų;

                     (9)

                     todėl Įgyvendinimo reglamentas (ES) 2017/1232 turėtų būti panaikintas ir pakeistas šiuo reglamentu;

                     (10)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Įgyvendinimo reglamentas (ES) 2017/1232 panaikinamas.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 18 d.

                  Komisijos vardu

                  Pirmininko pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            (3)  2017 m. liepos 3 d. Komisijos įgyvendinimo reglamentas (ES) 2017/1232 dėl tam tikrų prekių klasifikavimo Kombinuotojoje nomenklatūroje (OL L 177, 2017 7 8, p. 23).

            (4)  2018 m. liepos 12 d. Sprendimas Profit Europe, sujungtos bylos C-397/17 ir C-398/17, EU:C:2018:564.

            PRIEDAS

                        Prekių aprašymas

                        Klasifikavimas
                        (KN kodas)

                        Motyvai

                        (1)

                        (2)

                        (3)

                        Apvalus gaminys, apytiksliai 500 mm skersmens ir apytiksliai 23 kg svorio. Jis pagamintas iš sferoidinio grafitinio ketaus (stipriojo ketaus, EN-GJS-500–7). Gaminys nudažytas juodu bitumu, kad būtų apsaugotas nuo korozijos.
                        Gaminys sertifikuotas pagal EN 124 standartą (nutekamųjų griovių ir šulinių dangčiai, skirti transporto priemonių ir pėsčiųjų eismo zonoms) ir naudojamas kaip kanalizacijos dangtis (pavyzdžiui, lietaus kanalizacijos sistemoms).
                        Žr. paveikslą (1).

                        7325 99 90

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 7325 , 7325 99  ir 7325 99 90  atitinkančiais prekių aprašymais.
                        Gaminys nelaikytinas kitais lietiniais gaminiais iš nekaliojo ketaus ir jam nepriskirtinas KN kodas 7325 10 00 , nes nekalusis ketus nesideformuoja gniuždomas, o sferoidinis ketus deformuojasi tiek tempiamas, tiek – iki tam tikro lygio – gniuždomas. Todėl sferoidinis grafitinis ketus nelaikytinas nekaliuoju ketumi (žr. pagal analogiją 2018 m. liepos 12 d. sprendimą Profit Europe sujungtose bylose C-397/17 ir C-398/17, EU:C:2018:564).
                        Be to, gaminys nelaikytinas kitu lietiniu gaminiu iš kaliojo ketaus ir jam nepriskirtinas KN kodas 7325 99 10 , nes sferoidinis grafitinis ketus ir kalusis ketus skiriasi savo sudėtimi ir gamybos metodu. Nors sferoidinio grafitinio ketaus savybės yra panašios į kaliojo ketaus (EN-GJM) savybes, sferoidinis grafitinis ketus sudaro atskirą kategoriją (EN-GJS) (žr. pagal analogiją 2018 m. liepos 12 d. sprendimą Profit Europe sujungtose bylose C-397/17 ir C-398/17).
                        Todėl gaminys laikytinas kitu lietiniu gaminiu iš kitos geležies ir jam priskirtinas KN kodas 7325 99 90 .

               (1)  Paveikslas pateikiamas tik dėl informacijos.


title: 2018 m. kovo 27 d. Tarybos įgyvendinimo reglamentas (ES) 2018/512, kuriuo įgyvendinama Reglamento (ES) Nr. 747/2014 dėl ribojamųjų priemonių atsižvelgiant į padėtį Sudane 15 straipsnio 3 dalis

text:
28.3.2018

               LT

               Europos Sąjungos oficialusis leidinys

               L 84/13

         TARYBOS ĮGYVENDINIMO REGLAMENTAS (ES) 2018/512
   2018 m. kovo 27 d.
   kuriuo įgyvendinama Reglamento (ES) Nr. 747/2014 dėl ribojamųjų priemonių atsižvelgiant į padėtį Sudane 15 straipsnio 3 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. liepos 10 d. Tarybos reglamentą (ES) Nr. 747/2014 dėl ribojamųjų priemonių atsižvelgiant į padėtį Sudane, kuriuo panaikinami reglamentai (EB) Nr. 131/2004 ir (EB) Nr. 1184/2005 (1), ypač į jo 15 straipsnio 3 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. liepos 10 d. Taryba priėmė Reglamentą (ES) Nr. 747/2014;

               (2)

               2018 m. kovo 14 d. Jungtinių Tautų Saugumo Tarybos komitetas, įsteigtas pagal Jungtinių Tautų Saugumo Tarybos rezoliucijos 1591 (2005) 5 punktą, atnaujino informaciją, susijusią su trimis asmenimis, kuriems taikomos ribojamosios priemonės;

               (3)

               todėl Reglamento (ES) Nr. 747/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 747/2014 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 27 d.

            Tarybos vardu

            Pirmininkė

         E. ZAHARIEVA

      (1)  OL L 203, 2014 7 11, p. 1.

      PRIEDAS
      Įrašai, susiję su toliau išvardytais asmenimis, pakeičiami šiais įrašais:

         „2.   ALNSIEM, Musa Hilal Abdalla

            Dar žinomas kaip: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem.

            Pareigos: a) buvęs Sudano Nacionalinės Asamblėjos narys, atstovavęs Al-Waha apygardai; b) buvęs Federalinių reikalų ministerijos specialusis patarėjas, c) Mahamid genties Šiaurės Darfūre vyriausiasis vadas.

            Gimimo data: a) 1964 m. sausio 1 d.; b) 1959 m.

            Gimimo vieta: Kutumas.

            Adresas: a) Kabkabiya, Sudanas; b) Kutum, Sudanas (gyvena Kabkabiya ir Kutum mieste, Šiaurės Darfūre, ir yra gyvenęs Khartoum).

            Pilietybė: Sudano.

            Pasas: a) diplomatinis pasas Nr. D014433, išduotas 2013 m. vasario 21 d. (galiojimas baigėsi 2015 m. vasario 21 d.);
         b) diplomatinis pasas Nr. D009889, išduotas 2011 m. vasario 17 d. (galiojimas baigėsi 2013 m. vasario 17 d.).

            Nacionalinis identifikavimo Nr.: Pilietybės pažymėjimas Nr. A0680623.

            Įtraukimo į JT sąrašą data:2006 m. balandžio 25 d.

            Kita informacija: Yra nuotrauka, įtrauktina į Interpolo ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas: https://www.interpol.int/en/notice/search/un/5795065.

               Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

         Organizacijos „Human Rights Watch“ ataskaitoje nurodyta, kad jie turi Šiaurės Darfūro vietos valdžios biuro 2004 m. vasario 13 d. memorandumą, kuriuo „vietoje esantiems saugumo padaliniams“ nurodoma „leisti mudžahedinams ir Šeicho Musa Hilal vadovaujamiems savanoriams vykdyti veiklą [Šiaurės Darfūro] rajonuose ir tenkinti jų gyvybinius poreikius“. 2005 m. rugsėjo 28 d. arabų nereguliariosios karinės pajėgos (400 asmenų) atakavo Vakarų Darfūre esančius Aro Sharrow (įskaitant ten esančią šalies viduje perkeltų asmenų stovyklą), Acho ir Gozmena kaimus. Taip pat manoma, kad Musa Hilal dalyvavo Aro Sharrow esančios šalies viduje perkeltų asmenų stovyklos puolime: jo sūnus buvo nužudytas per Sudano išlaisvinimo armijos vykdytą Shareia puolimą, todėl jis vykdė asmeninį kraujo kerštą. Esama pagrįstų priežasčių manyti, kad būdamas genties vyriausiuoju vadu jis yra tiesiogiai atsakingas už šiuos veiksmus ir yra atsakingas už tarptautinės humanitarinės bei žmogaus teisių teisės pažeidimus ir kitus žiaurumus.
         3.   SHAREIF Adam

            Dar žinomas kaip: a) Adam Yacub Shant; b) Adam Yacoub.

            Pareigos: Sudano išlaisvinimo armijos vadas.

            Gimimo data:1970 m. sausio 1 d.

            Gimimo vieta: El-Fasher.

            Pilietybė: Sudano.

            Paso Nr.: P00182993, išduotas 2010 m. liepos 19 d. (galiojimas baigėsi 2015 m. liepos 18 d.).

            Nacionalinis identifikavimo Nr.: 103–0037–6235 (kaip nurodyta pase).

            Įtraukimo į JT sąrašą data:2006 m. balandžio 25 d.

            Kita informacija: pranešta, kad 2012 m. birželio 7 d. mirė. Yra nuotrauka, įtrauktina į Interpolo ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas: https://www.interpol.int/en/notice/search/un/5283783

               Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

         Adam Yacub Shant vadovaujami Sudano išlaisvinimo armijos kariai pažeidė susitarimą dėl ugnies nutraukimo, nes 2005 m. liepos 23 d. netoli Abu Hamra (Šiaurės Darfūras) užpuolė Sudano Vyriausybės karinį kontingentą, lydintį sunkvežimių konvojų, ir nužudė tris kareivius. Po puolimo buvo pagrobti Vyriausybės karių ginklai ir amunicija. Ekspertų grupė turi informacijos, liudijančios Sudano išlaisvinimo armijos karių puolimo faktą ir akivaizdžiai organizuotą jo pobūdį; taigi, jis buvo tinkamai suplanuotas. Todėl grupė padarė išvadą, kad galima pagrįstai daryti prielaidą, jog Shant, patvirtintas Sudano išlaisvinimo armijos vadas tame rajone, turėjo žinoti apie puolimą ir jį patvirtinti arba įsakyti jį vykdyti. Todėl jis yra tiesiogiai atsakingas už puolimą ir atitinka įtraukimo į sąrašą kriterijus.
         4.   MAYU, Jibril Abdulkarim Ibrahim

            Dar žinomas kaip: a) General Gibril Abdul Kareem Barey; b) „Tek“; c) Gabril Abdul Kareem Badri.

            Pareigos: Nacionalinio judėjimo siekiant reformų ir vystymosi karo lauko vadas

            Gimimo data:1967 m. sausio 1 d.

            Gimimo vieta: El-Fasher, Šiaurės Darfūras.

            Pilietybė: gimus – Sudano.

            Adresas: Tine, Sudanas (gyvena Tine, sienos su Čadu Sudano pusėje).

            Nacionalinis identifikavimo Nr.: a) 192–3238459–9, b) pilietybės pažymėjimas, išduotas gimus, Nr. 302581.

            Įtraukimo į JT sąrašą data:2006 m. balandžio 25 d.

            Kita informacija: Yra nuotrauka, įtrauktina į Interpolo ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas: https://www.interpol.int/en/notice/search/un/5795071.

               Informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:

         Mayu yra atsakingas už Afrikos Sąjungos misijos Sudane (AMIS) personalo pagrobimą Darfūre 2005 m. spalio mėn. Mayu atvirai mėgina kliudyti AMIS misijai grasinimais; pavyzdžiui, jis grasino numušti Afrikos Sąjungos (AS) sraigtasparnius Jebel Moon rajone 2005 m. lapkričio mėn. Tokiais veiksmais Mayu akivaizdžiai pažeidė ST rezoliuciją 1591 keldamas pavojų stabilumui Darfūre ir atitinka kriterijus, kad Komitetas jį įtrauktų į asmenų, kuriems turi būti taikomos sankcijos, sąrašą.“